После погибије војводе Ђуше, народ смедеревске нахије за свог вођу изабрао је Вујицу Вулићевића, млађег брата Ђушиног. Војвода Вујица је водио војнике смедеревске и других нахије у бојевима за ослобођење Смедерева, Тимочке крајине, Ужица и Новог Пазара, при освајању Београда, те у биткама на Мишару, Делиграду, на Варваринском пољу  и Тичару „и где је год била највећа невоља, па је свуда хваљен као храбар борац и даровит војвода.“ Читавих пет недеља после заузећа Београда, те несрећне 1813. године, војвода Вујица са својим ратницима очајнички држао положаје код Делиграда. Јунаштво војводе Вујице опевао је и „српски Хомер“- Филип Вишњић („Бој на Салашу“ и „Бој на Варварину“...).